google/wiki40b huggingface dataset:
Ostekake

Ostekake er en kakelignende pai, som pleier å inneholde ingrediensene kesam (eller en annen usaltet kremost), egg, melk og sukker.

Historie

Allerede i den romerske antikken ble en type ostekake fremstilt av rømme og kesam. Det har blitt hentet oppskrifter ut av Cato den eldres samling, hvor han henviser til tre typer: libum, savillum and placenta. Av de tre ligner placenta mest på moderne ostekaker, siden den har en skorpe som blir bakt separat.

Varianter

Det finnes mange forskjellige varianter av ostekaker, som gjerne har et særskilt nasjonalt eller historisk preg. I USA blir den mest alminnelige ostekaken dandert på en seng av oppsmuldrede kjekssmuler, mens den i Sveits og Tyskland ofte blir dandert på et dekke bakt med gjær. I Sverige finnes det en nasjonal variant kalt ostkaka, som blir laget ved å tilsette osteløype til melk før den blir stekt i ovnen. Denne kaken har sine røtter fra Hälsingland og Småland.
Ostekaker blir ofte tilsatt bær (som f.eks: bringebær, blåbær, bjørnebær, rips, kirsebær, etc.) for å heve smaksnivået og kvaliteten på kaken. En annen mulighet er å tilsette fruktsaft fra en sitrusfrukt som appelsin, sitron eller grapefrukt.
I USA er ostekake med jordbær («Strawberry cheesecake») en populær variant (bildet), en kake som blir dekket med en søt jordbærmasse etter baking. En annen populær variant er New York Cheesecake, som har en litt mer fyldig konsistens.

Ostekake med og uten bunn

Ved baking av ostekake med bunn blir først og fremst bunnen lavet, derefter blir kesammassen helt over, og tilslutt baker man kaken. Et særegent tilfelle kan sies å være den russiske toppkaken, som både består av ost og sjokolade.
En forenklet variant av ostekaken er den uten bunn. Her blir ingrediensene ganske enkelt blandet sammen med kesammassen og semule- eller maisgryn. Et annet eksempel på en  bunnløs ostekake er den korsikanske Fiadone.

Brytekake

Denne kaken blir bakt på vanlig måte, men blir tatt ut av ovnen ca. 10 minutter før baketiden er over for å bli dekket med et marengslag, før den settes tilbake og las bake ferdig. Ved avkjøling trenger fuktigheten fra ostemassen gjennom marengsen og lager små perler.

Kokt ostekake

Det finnes en litt annerledes type ostekake, som i motsetning til de andre ikke blir stekt, men derimot kokt. Melk, sukker, smør blir i dette tilfellet kokt sammen med en ostekrem. Så bruker man enten en kesam som er tilsatt tre skjeer planteolje eller en kremost, som man blander med kakemassen og nyvispet eggehvite. Ostekaken blir så lagt inn i en form med ferdigbakt bunn, og blir så bakt til den får en gyllen farve.

Ostebløtkake

Ostebløtkake hører per def. ikke til kategorien ostekake. Grunnen til det er at kesammassen (uten egg, men med desto mer kremfløte) ikke blir bakt sammen med resten av kaken, men derimot blir lagt på den ferdig preparerte kakebunnen, hvor den med hjelp av gelatin (eller lignende) kan stivne i løpet av en natt i et kjøleskap.
Hermann Volk

Bakgrunn

Hermann Volk var sønn av møbeltapetsereren Franz Volk og hans hustru Catharina Josepha Kaiser. Han fikk sin første skolegang i Steinheim og Hanau, og begynte deretter på prestesemimnaret i Mainz hvor han studerte filosofi og teologi i fire år.

Prest

Volk ble presteviet av biskop Ludwig Maria Hugo den 27. april 1927. Han var så sjelesørger i Mainz, som kapellan i Alzey (1927–1931) og i St. Ignaz (1932–1935). Frs 1935 til 1938 studerte han ved universitetet i Fribourg i Sveits, der han tok doktorgrad i filosofi med et arbeid med tittelen Die Kreaturauffassung von Karl Barth, og doktorgrad i teologi med arbeidet Emil Brunners Lehre von der ursprünglichen Gottesebenbildlichkeit des Menschen.
Volk var assistent i vikariatet Gau-Odernheim fra 1940 til 1941, til han ble utnevnt til Nidda, der han var sogneprest fra 1942 til 1945. I 1943 habiliterte han seg i dogmatikk ved universitetet i Münster med arbeidet Emil Brunners Lehre von dem Sinder. Han var deretter assisterende professor (1945–1946) og professor (1946–1962) i teologi og rektor (1954–1955) ved samme universitet.

Biskop

Den 3. mars 1962 ble Volk valgt til biskop av Mainz av domkapittelet og bekreftet som dette av pave Johannes XXIII den 25. mars 1962. Han ble bispeviet den påfølgende 5. juni av erkebiskop Hermann Schäufele, med de medkonsekrerende biskoper Carl Joseph Leiprecht og Joseph Reuß i domkirken i Mainz.
Biskop Volk var deretter med på annet vatikankonsil frem til 1965. Han markerte seg som økumenisk og gikk inn for et bedre forhold til de protestantiske kirkesamfunn. I 1963 gikk han inn for å støtte en gift luthersk prest, Ernest Adam Beck,  som hadde konvertert til katolisismen og ønsket å bli katolsk prest.
Fra 1968 var han dessuten tilknyttet Troskongregasjonen i Vatikanet, og hjemme i Tyskland var han formann for den tyske katolske bispedonferanses kommisjon i liturgi, som skulle omsette til den tyske virkelighet den av konsilet bestemte liturgiske reform. Han ble betraktet som en som arbeidet for en sunn balanse mellom det å bevare og å fornye.
Disse og andre spørsmål var også hans anliggender ved den såkalte Würzburger Synode som fant sted fra januar 1971 til november 1975 som skulle omsette konsilsbeslutningene i Tyskland. Volk tilhørte da Sachkommission I som befattet seg med «trossituasjon og forkynnelse».

Kardinal

Pave Paul VI gjorde ham til kardinalprest av Ss. Fabiano e Venanzio a Villa Fiorelli ved det pavelige konsistorium den 5. mars 1973. Han ble med dette den tredje på bispestolen i Mainz som ble gjort til kardinal; de første to var Konrad von Wittelsbach (1183–1200) og Albrecht von Brandenburg (1514–1545), som gjorde sitt for å demme opp for den lutherske bevegelse.
Han deltok på konklavet 1963 som valgte pave Paul VI, konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Etter tyve års tid i embedet gikk han av som biskop av Mainz på sin 75-årsdag den 27. desember 1982.
Han døde etter lengre tids sykdom i Mainz i en alder av 84 år og ble begravet i domkirken der.
Innbyggerundersøkelse

Resultater

Innbyggerundersøkelsen viser at innbyggerne i Norge er alt i alt svært tilfredse med å bo og leve i Norge i kommunen sin. Høy kvalitet på tjenester, et godt bomiljø og lav arbeidsledighet er antakelig med på å gi de gode resultatene.  
Folkebiblioteket er mest populær av de 23 tjenestene det er innhentet brukererfaringer for.  Mange av tjenestene som inngår i undersøkelsen, viser fremgang fra tidligere år.

Hva blir det stilt spørsmål om?

Innbyggerundersøkelsen består av to undersøkelser rettet mot ett og samme utvalg. Innbyggerdelen går ut til et tilfeldig utvalg av innbyggerne og blir besvart av både de med og uten erfaring med ulike offentlige tilbud og virksomheter. Brukerdelen besvares av de som i innbyggerdelen oppgir at de har erfaring med én eller flere offentlige tjenester.
Spørsmålene i innbyggerdelen er rettet mot hvordan det er å leve og bo i kommunen og Norge, og hva innbyggerne totalt sett mener om de viktigste tjenestene i forvaltningen.
Spørsmålene i brukerdelen er rettet mot å måle tilfredsheten med den enkelte tjenesten de har erfaring med. Det blir stilt spørsmål om for eksempel tilgjengelighet, informasjon, materielle forhold, tilpasning, digitale tjenester, ansattes service og evne til å løse oppgavene.

Tilgjengelighet

Resultatene kan lastes ned fra Difis hjemmesider og brukes til egne analyser. Dataene vil kunne være interessante for forskere og studenter i tillegg til kommunal og statlig forvaltning. 

Gjennomføring av innbyggerundersøkelsen

Undersøkelsen gjennomføres blant et representativt utvalg av Norges befolkning fra 18 år og over. Utvalget blir trukket tilfeldig fra Folkeregisteret og omfatter 30 000 personer. Det blir trukket respondenter for hvert kjønn i fem aldersgrupper i hvert fylke.
Spørreskjemaet sendes i posten, men kan også besvares på internett.
Espeland (Arna)

Museum

Espeland fangeleir var en beryktet fangeleir under Andre verdenskrig.
King's Cross stasjon

Lokalisering og navn

Stasjonen er lokalisert ved Londons indre ringvei ved den østlige enden av Euston Road, ved siden av krysset mellom Pentonville Road, Gray's Inn Road og York Way. I vest, på den andre siden av Pancras Road, er St. Pancras stasjon. Flere bussruter i London, inkludert 10, 30, 59, 73, 91, 205, 390, 476 går forbi foran eller ved siden av stasjonen.
King's Cross er stavet både med og uten en apostrof. King's Cross er benyttet i skilting til jernbaneselskapet Network Rail og ved stasjonene til Londons undergrunnsbane, på banekartet, og på det offisielle nettstedet til Network Rail. Det er sjeldent benyttet på de eldste kartene over undergrunnsbanen, men har vært jevnlig benyttet på dem siden 1951. Kings X, Kings + og London KX er forkortelser som benyttes i kontekster med dårlig plass. Stasjonskoden for National Rail er KGX.

Stasjonen i Harry Potter-bøkene

King's Cross stilling i Harry Potter-bøkene, av J. K. Rowling er at stasjonen er startsted for Galtvortekspressen. Toget kjører fra plattform 9¾ som man kan nå ved å gå gjennom bommen mellom plattform 9 og 10.
Egentlig ligger plattform 9 og 10 i separate bygninger fra hovedstasjonen, slik at bommen som skulle vært mellom dem er egentlig et annet spor. Rowling husket hvordan sporene lå, men trodde de var i hoveddelen av stasjonen. I et intervju i 2001 påpekte hun at hun hadde blandet sammen King's Cross med Euston. Men der ligger heller ikke sporene ved siden av hverandre, så dette må være en magisk stasjon.
Innspillingen av filmene foregikk i hovedbygningen mellom plattform 4 og 5, og numrene ble erstattet med 9 og 10.
Megalocolaspoides

Utseende

Nokså store (10-11 millimeter), ovale bladbiller, på farge rødlige og svarte uten metallglans.

Levevis

Både larvene og de voksne (imago) er planteetere.

Utbredelse

Slekten er utbredt i Vietnam og på Borneo.
Mellomplatonisme

Mellomplatonisme er en moderne betegnelse gitt til et utviklingsstadium av Platons filosofi. Den varte fra rundt 90 f.Kr. da Antiokhos fra Askalon avviste filosofisk skeptisisme i Det nye Akademiet, og varte fram til begynnelsen av nyplatonismen under Plotinos på 200-tallet e.Kr. Mellomplatonisme, som et mellomstadium av platonismen, absorberte mange doktriner fra de rivaliserende filosofiske skolene, peripateerne (Aristoteles) og stoikerne (Zenon fra Kition).
De mest framstående filosofene i denne perioden var Plutark (ca. 45-120), som forsvarte fri vilje og sjelens udødelighet. Han søkte å vise at Gud, i skapelsen av verden, hadde formet materie som beholder for alt ondt, til den guddommelige sjel i verden, men hvor det fortsatte å fungere som kilde til alt ondt. Gud er et transcendent (opphøyd, oversanselig) vesen som fungerer via guddommelige mellomledd. Disse mellomleddene er guder og da daimoner fra populære religioner. Numenios fra Apameia i den romerske provinsen Syria (ca. 160) kombinerte platonisme med ny-pythagorisme, og andre, østlige og orientalske filosofier, i en retning som kom til å bebude nyplatonismen.
Ari Freyr Skúlason

Landslaget

Han ble tatt ut i Islands EM-tropp til EM i Frankrike 2016.
Han ble tatt ut i Islands tropp til VM i fotball 2018 i Russland.
Urakizoku

Urakizoku (japansk: 裏貴族) er en turné-dokumentar DVD med i hovedsak Versailles, Kaya og Juka.
DVD-en er en 2-disc-utgave på over to timer som inneholder live-klipp og "back stage"-materiale fra deres nasjonale turné i november, 2007. Kommentarsporet er gjort av Kaya og Akina. DVD-en begynner med halloween-konserten Node of Scherzo, og følger så Versailles', Kaya og Jukas reise gjennom forskjellige deler av Japan, inkludert Jukayas instore-events (med unntak av den ved Like an Edison i Tokyo den 24. november).
Status quo ante

Status quo ante er latinsk for «slik forholdene var før». Det viser til den situasjon som bestod før en omstridt, eller pågående, hendelse har bragt de forholdene det siktes til inn i en usikker, flytende eller omstridt situasjon.
Rundemanen

Bergen radio

Rundemanen Radio ble opprettet 1. september 1912, og ble med det den første senderstasjonen i Bergen. I 1922 fikk stasjonen, som første i Europa en rørdrevet sender. I 1923 ble det holdt en tale i Oslo, som skulle bli Norges første kringkasting. Den gikk via masten på Rundemanen. Det var en av de viktigste kystradiostasjonene helt til 1960-tallet. Den ble lagt ned på slutten av 80-tallet. I 1990 kjøpte Forsvaret bygningene, men etter hvert gikk bygningene over til Bergen kommune. De senere årene har bygningene forfalt, og det har vært forslag om å rive bygningene. Det forslaget ble imidlertid avslått, og i 2007 ble Bergen Radio senderstasjon fredet av Riksantikvaren. De eies i dag av Telemuseet. I 2011 ble bygget restaurert utvendig i samarbeid med Riksantikvaren og Hordaland fylkeskommune.
Turgåere kan se og høre historier fra folk som tidligere jobbet og bodde på senderstasjonen via en gratis mobilguide.
Maserati Khamsin

Maserati Khamsin (1974–82) er en fire-seters sportsbil fra den italienske bilprodusenten Maserati.
Navnet "Khamsin" er etter Khamsin-vinden fra den egyptiske ørken. Modellen var designet av Marcello Gandini hos  Bertone, og erstattet Maserati Ghibli. Første offentlige fremsyning var ved bilmessa i Torino i 1972. Etter ytterligere en visning på Parismessa i 1973 ble det produksjon i 1974.
Den hadde en 4.9-liters V8-motor med en effekt på 320 hk.  Siden 1968 hadde Citroën eid Maserati, så Khamsin ble utstyrt med Citroëns unike hydraulikkløsninger for blant annet bremser, styring og clutch.
Omkring 430 Khamsin ble produsert frem til 1982.  Ved en auksjon i Tønsberg i 1988 ble det meldt to eksemplarer av Khamsin i Norge, mens det i 2013 fantes dobbelt så mange.
Aphodius (underslekt)

Utseende

Små til middelsstore (6 - 9,5 millimeter), avlange, blanke skarabider, svarte eller rødlige på farge. Hodet er spadeformet. Pronotum er fint punktert eller helt blankt. Dekkvingene er knapt synlig hårete (unntatt i den ytterste delen), blanke med 10 tydelige punktstriper, gjerne mer eller mindre rød- eller gulaktige. Beina er kraftige gravebein.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Underslekten er utbredt i Palearktis, den vanligste arten Aphodius fimetarius er også innført til Nord-Amerika.
The Brave One

Handling

Etter at hennes forlovede David blir myrdet, bevæpner Erica Bain seg og begynner med selvtekt. Etterforskeren Mercer kommer på sporet av henne.
Vardø Idrettslag

Historikk

Klubben ble stiftet 4. september 1911 som Vardø Idrettsforening. I 1934 brøt en del ut og stiftet Vardø Arbeideridrettslag. I 1947 slo disse to klubbene seg sammen og dannet Vardø Idrettslag.

Fotball

I 1937 kom Vardø IF helt til semifinalen i den nord-norske cupen, men tapte 8-4 mot Tromsø. Vardø AIL, på sin side, vant den nord-norske cupen for arbeideridrettslag. I 1946 møttes de to klubbene til dyst i kvalifiseringa til en felles nord-norsk cup, som Vardø AIL vant 5–1. Året etter ble klubbene slått sammen.
Vardø spilte i 1975 på det nest høyeste nivået i Norge, men rykket ned samme sesong.
A-laget i fotball spiller i 2011 i 4. divisjon.

Idrettsanlegg

Fotballaget spiller sine hjemmekamper på Russevika Stadion, landets østligste fotballbane, 31º 7’ 10’’ øst for Greenwich. Publikumsrekorden i Russevika ble satt i en 2. rundekamp i 1986, da over 1 000 tilskuere så Tromsø vinne 2–0. Tromsø vant for øvrig cupen det året.
Gambling with the Devil

Oversikt

Etter utgivelsen av albumet dro bandet ut på en verdensturne som strakk seg fra Asia til Amerika. 6. desember 2007 spilte bandet på Rockefeller i Oslo.
Barkvikler

Utseende

En middelsstor (vingespenn 13–18 millimeter) vikler. På avstand kan denne arten virke noe mørk og kjedelig farget, men på nært hold ser man at den er ganske fargerik. Forvingens grunnfarge er brunsvart, med okergule flekker. Langs framkanten er den en rekke korte, hvite og to lengre, sølvfargede skråstreker. Langs den ytre del av framkanten går det en bred, okerfarget stripe som har en smal, sølvfarget midtstripe. Litt innenfor vingens ytterkent er det to sølvfargede tverrstreker som er forbundet med 3-4 rette, okerfargede lengdestreker. Bakvingen er grå eller brunlig.

Levevis

Larvene utvikler seg i barken på frukttrær og rogn.
De voksne viklerne flyr i juni–juli i hager og løvskog.

Utbredelse

Arten er utbredt i Nord-Afrika og i Europa, bortsett fra den østligste delen. Den forekommer også i det nordlige Asia og i Nord-Amerika (sistnevnte bestand trolig innført fra Europa). I Norge er den utbredt nord til Møre og Romsdal.
Kongeriket Makedonia

Kongeriket Makedonia (på gresk Μακεδονία, Makedonía) var et kongedømme i antikken, på slutten av 300-tallet f.Kr., sentrert i den nordøstlige delen av den greske halvøya i Hellas. Det lå i det området som også i dag kalles Makedonia. Det grenset til Epirus i vest, Paeonia i nord, regionen Thrakia i øst, og Thessalia i sør. 
Framveksten av Makedonia fra et lite kongedømme i utkanten av den greske verden og til et rike som kom til å dominere hele den hellenistiske verden, skjedde under styret til Filip II. For en kort tid, etter erobringene til Filips sønn Aleksander den store, var Makedonia den mektigste staten i verden og kontrollerte et område som innbefattet det tidligere persiske rike, strakte seg så langt som til elven Indus. Riket besto av Hellas, Lilleasia, Egypt, Midtøsten og deler av områder som i dag er Afghanistan og Pakistan. Dette riket markerte begynnelsen på den hellenistiske perioden for antikkens greske sivilisasjon.

Navnet Makedonia

Navnet Makedonía, Μακεδονία, er beslektet til det antikke greske ordet μακεδνός, Makednos. Det er forklart som å ha den opprinnelige meningen «den høye» eller «høylender», muligens en beskrivelse av folket (som levde i fjellene).
Jernbaneplanen av 1908

Kilder

Jernbanen i Norge, 1854-2004, Bind I, Trond Bergh
Fylkesvei 4124

Fylkesvei 4124 går mellom Penne og Pennefeltet i Farsund kommune. Veien er 600 meter lang.
Frem til 2019 hadde veien betegnelsen Fylkesvei 688.
Taiki Kawayoke

Idrettskarriere

Kawayoke kom på 18.-plass i Verdenscupen i paralangrenn 2016/17, i klassen for stående, og han kom på delt 25.-plass i Verdenscupen i paralangrenn 2017/18.
Han representerer Japan under Paralympiske vinterleker 2018. Der kom han på 20.-plass på 20 km for stående, og han ble slått ut i semifinalen på sprinten.
15. november

Navnedag

Oddfrid, Oddvar.
Pereire (Paris Metro)

Historikk

Brødrene Péreire, Jacob Emile (1800–1875) og Isaac (1806–1880) grunnla Crédit Immobilier i 1852, og jernbaneselskap både i Frankrike og Europa ellers. Emile Péreire ledet jernbanesystemet Auteuil, som senere ble til linje "C" i Paris' forstadsbanenett RER.
Metrostasjonen bærer også navnet til maréchal Alphonse Juin (1888–1967), kommandøren over de franske styrker i Italia i 1943 og 1944.
Venstreorientert politikk

Benevnelsene høyre og venstre stammer fra partigrupperingenes plassering i den franske nasjonalforsamlinga etter den franske revolusjonen i 1789. Der satt de kongetro til høyre for presidentstolen, og ble kalt «til høyre» (la droite), mens de radikale satt til venstre (la gauche). Den klassiske liberaleren Frédéric Bastiat satt til venstre i nasjonalforsamlingen, som da innbar at venstreorientert politikk også omfattet klassisk liberale ideer som behov for beskyttelse av individet mot overgrep fra styresmaktene, likhet for loven og anti-autoritære ideer. I dag assosieres venstreorientert politikk imidlertid med tro på en sterk statsmakt for gjennomføring av ulike sosiale og politiske mål, med fokus på sosial likhet. Dette i motsetning til den høyreorienterte, som anser dette synet som en frihetstrussel (spesielt friheten i et sivilt samfunn) og/eller eksisterende tradisjoner.
I Vesten assosieres betegnelsen som regel med sosialdemokrati og sosialliberalisme (men ikke klassisk liberalisme), og (spesielt i Vest-Europa) med velferdsstaten og demokratisk sosialisme. I Øst-Europa, Asia, Sør-Amerika og Afrika assosieres det oftest med marxismen-leninismen og/eller maoisme, samt temaer som antiimperialisme og omfordeling av landområder.
På generell basis kjemper venstresiden for et sekulært, multikulturelt samfunn, med staten i en fremtredende rolle. Den har flere likheter med popularisme, kommunitarisme, syndikalisme, fagforeningers holdninger, anarkisme, venstre-libertarianisme, sosialisme, og på den venstreekstreme siden, Kommunisme.
Thomas Cooper

Biografi

Thomas Cooper startet sin fotballkarriere i Longton før han gikk til Trentham. I august 1924 skrev han under for Port Vale, og han spilte for denne klubben fram til mars 1926 da han ble kjøpt av Derby County for £2 500. I oktober 1927 debuterte han på det engelske landslaget da England tapte 2-0 for Irland i Belfast. Han spilte for Derby fram til desember 1934 da Liverpool kjøpte han for £8 000.
Cooper døde i en motorsykkelulykke i Suffolk i 1940.
Sahitya Akademi

Sahitya Akademi (devanagari: साहित्य अकादमी ) er Indias nasjonale akademi for skjønnlitteratur. Det er en organisasjon som er dedikert å fremme litteratur i indiske språk. Organisasjonen ble grunnlagt den 12. mars 1954. Den er støttet av, men er likevel uavhengig av, den indiske regjeringen.
Sahitya Akademi organiserer nasjonale og regionale workshops og seminarer, gir pengestøtte til forfattere for forskning of reiser, utgir bøker og tidsskrifter, deriblant Encyclopaedia of Indian Literature, og utdeler den årlige Sahitya Akademi litteraturpris på 50,000 indiske rupier i hvert av de 24 språkene som den støtter, såvel som Sahitya Akademi Fellowship for livslange bidrag. Sahitya Akademi Library er et av de største flerspråklige bibliotekene i India, med en rik samling bøker om skjønnlitteratur og beslektede emner. Det utgir også to månedlige litterære tidsskrifter – Indian Literature på engelsk og Samkaleen Bharatiya Sahitya på hindi.
Jamboree

En jamboree er en internasjonal leir i speiderbevegelsen. Betegnelsen ble benyttet av bevegelsens grunnlegger, Robert Baden-Powell, men opprinnelsen er ukjent.
Jamboreer holdes hvert fjerde år. Speidere fra alle medlemsland er invitert.
Danmark var vert for 2. Verdensjamboree i 1924, avholdt på Ermelundsletten i København.
Thorsager kirke

Restaureringer

Kirken har blitt restaurert i tre omganger; i 1877-78, 1950-52 og i 2004.
Den første restaureringen ble gjennomført i årene 1877-78 ved bygningsinspektør Walther, som gikk hardt til verks. De gamle yttermurene av munkesten ble hugget ut i 1-2 stens dybde og erstattet av moderne maskinstrøken sten. Kirketårnet på vestsiden fikk fjernet overdelen slik at den fikk samme høyde som koret. I det indre ble alle veggene pusset med glatt sementpuss og malt med kalkdekorasjoner. 
Ved restaureringen i 1950-52 blanket man ned sementpuss og dekorasjoner slik at den gamle munkestenen ble synlig igjen. Veggene ble kalket hvite. Endelig fikk kirken nytt alterbord, ny prekestol, nytt gulv og kirkebenkene ble kassert til fordel for løse kirkestoler.
Under restaureringen i 2004 ble den murte prekestolen fra forrige restaurering fjernet og erstattet av en flyttbar prekepult. Orgelet fra 1909 ble skiftet ut og kirkerommet nykalket.

Inventar

Alterbordet er oppført i 1952 i munkesten med kors-relieffer. Alterpynten er blant annet et krusifiks fra 1400-tallet som bærer innskriften: «I mig skal I have fred». Alterstakene er fra 1600-tallet. Kirkens bibel er utgitt av  Christian VI i 1740. Alterkalken er fra 1878 og oblatesken fra 1965. 
Over alterbordet er det i korets østvindu satt inn en glassmosaikkrute fra 1955, utført av kunstneren Harald Borre med motivet «Krist stod op af døde påskemorgenrøde».
Altertavlen som ble brukt i perioden 1878–1952 var et maleri av Anton Dorph. 
Kirken har en romansk døpefont av granitt; den er det eldste stykke bevarte inventar. Fonten er enkelt dekorert. Det tilhørende dåpsfatet er fra 1700-tallet og dåpskannen fra 1965.